Երևանի Պետական Համալսարանի ֆիզիկայի ֆակուլտետի տեսական ֆիզիկայի ամբիոնը հիմնադրվել է 1951թ.-ին ՀՀ գիտության վաստակավոր գործիչ, ՀՀ ԳԱԱ ակադեմիկոս, ֆիզ. մաթ. գիտությունների դոկտոր, պրոֆեսոր Գուրգեն Սերոբի Սահակյանի կողմից: Հիմնադրման օրվանից մինչև 1985 թ.-ն ամբիոնը ղեկավարել է Գուրգեն Սահակյանը, 1985-2000թթ. և 2006թ.-ից մինչև 2013թ.-ն ամբիոնի վարիչն էր ՀՀ գիտության վաստակավոր գործիչ, ՀՀ ԳԱԱ ակադեմիկոս, ֆիզ. մաթ. գիտությունների դոկտոր, պրոֆեսոր Էդվարդ Վարդանի Չուբարյանը, 2000-2006 թթ. ամբիոնի վարիչն էր ՀՀ ԳԱԱ թղթակից-անդամ, ֆիզ. մաթ. գիտությունների դոկտոր, պրոֆեսոր Ռոլանդ Մամիկոնի Ավագյանը, 2013թ.-ից ամբիոնը ղեկավարում է ֆիզ. մաթ. գիտությունների դոկտոր, պրոֆեսոր Գոհար Հրայրի Հարությունյանը: